Document ID: 32004D0019

32004D0019
L 005/84
JURNALUL OFÍCIAL AL UNIUNII EUROPENE
DECIZIA COMISIEI
din 23 decembrie 2003
de modificare a Deciziei 2003/812/CE de stabilire a listelor cu țările terțe din care statele membre trebuie să autorizeze importul anumitor produse destinate consumului uman prevăzute de Directiva 92/118/CEE a Consiliului
[notificată cu numărul C(2003) 5046]
(Text cu relevanță pentru SEE)
(2004/19/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/118/CEE a Consiliului din 17 decembrie 1992 stabilire a condițiilor de sănătate publică și animală care reglementează comerțul și importurile în Comunitate de produse care nu intră sub incidența condițiilor menționate, stabilite de reglementările comunitare specifice prevăzute de anexa A capitolul I la Directiva 89/662/CEE și, în ceea ce privește agenții patogeni, la Directiva 90/425/CEE (1), astfel cum a fost modificată ultima dată prin Decizia 2003/721/CE a Comisiei (2), în special articolul 10 alineatul (2) litera (a),
întrucât:
(1)
Decizia 2003/812/CE a Comisiei (3) stabilește lista țărilor terțe din care statele membre trebuie să autorizeze importul anumitor produse destinate consumului uman prevăzute de Directiva 92/118/CEE.
(2)
Pentru ca acest text să poată intra în vigoare în același timp cu alte texte care stabilesc liste ale țărilor și cerințele de certificare aplicabile în ceea ce privește subprodusele de origine animală care nu sunt destinate consumului uman este necesar să se amâne data de punere în aplicare a Deciziei 2003/812/CE de la 1 ianuarie 2004 la 1 mai 2004.
(3)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La articolul 3 din Decizia 2003/812/CE, data de „1 ianuarie 2004” se înlocuiește cu „1 mai 2004”.
Articolul 2
Prezenta decizie se adresează statelor membre.
Adoptată la Bruxelles, 23 decembrie 2003.

Labels: 3
17
5
6